Diari Oficial de la Generalitat Valenciana


Sumari del DOGV 9013, del 04-02-2021 (2021/970)

Extracte de la Resolució de 21 de gener de 2021, del rector de la Universitat Politècnica de València, per la qual es convoquen quinze beques d'ajuda a la matrícula en la tercera edició del Màster en Startup Administration (MSA), títol propi de la Universitat Politècnica de València, promoguda per la Unitat d'Emprenedoria IDEES UPV, que s'impartirà en el curs acadèmic 2020/2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9013

Data del DOGV
:   04-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/970


Data del document
:   20-01-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 21 de gener de 2021, del rector de la Universitat Politècnica de València, per la qual es convoquen quinze beques d'ajuda a la matrícula en la tercera edició del Màster en Startup Administration (MSA), títol propi de la Universitat Politècnica de València, promoguda per la Unitat d'Emprenedoria IDEES UPV, que s'impartirà en el curs acadèmic 2020/2021. [2021/970]  
  
BDNS (identif.): 547409.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet es pot consultar a la Base de Dades Nacional de Subvencions:   
https://www.infosubvenciones.es/bdnstrans/GE/es/convocatoria/547409  
  
Primer. Persones beneficiàries  
Aquestes beques es dirigeixen a incentivar la formació especialitzada en emprenedoria als titulats i alumnes UPV, matriculats en el curs acadèmic 2020/2021.  
Els sol·licitants de les beques/ajudes han de complir, al final del termini de sol·licitud, el requisit d'estar preinscrits en la III Edició del màster MSA, en la plataforma del Centre de Formació Permanent (CFP) i ser o titulat/titulada o estudiant de la UPV.  
  
Segon. Finalitat  
La finalitat d'aquesta convocatòria és la concessió de fins a 15 beques d'ajuda a la matrícula a aquells estudiants preinscrits en el màster MSA promogut per la Unitat d'Emprenedoria IDEES UPV del curs acadèmic 2020/2021 que acrediten el compliment dels requisits estipulats en les bases reguladores del procediment.  
El gaudi d'aquestes beques és incompatible amb el de qualsevol altra beca o ajuda a l'estudi concedida per a la mateixa finalitat.  
  
Tercer. Bases reguladores  
Accessibles en www.ideas.upv.es i http://msa.webs.upv.es  
  
Quart. Import  
La present convocatòria es finançarà amb càrrec a la partida pressupostària 139437333 422 40492 per un import màxim/total de 29.000 euros (vint-i-nou mil euros), amb càrrec a l'oficina gestora d'IDEES UPV aplicables a l'exercici 2021, existint crèdit pressupostari adequat i suficient.  
Cadascuna de les beques/ajudes està dotada amb un import de 1.933,33 euros bruts, que s'aplicarà a reduir les taxes de matrícula de la III Edició del màster MSA que té un cost total de 2.395 euros per al col·lectiu Alumne UPV i està organitzat per la Unitat d'Emprenedoria IDEES UPV per al curs 2020/2021.  
La dotació econòmica de la beca/ajuda estarà subjecta a la corresponent retenció que estableix la normativa vigent.  
L'ajuda quedarà supeditada al fet que la matrícula en el mencionat curs es faça efectiva.  
  
Cinqué. Termini de presentació de sol·licituds  
Comença a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana. Finalitza el 22 de març de 2021.  
  
València, 21 de gener de 2021.- El rector de la Universitat Politècnica de València: Francisco José Mora Mas.